Boek: Speurder Kwaaikofski: Honde, hoede en handeDie oulikste lokprent van dié boek volg onderaan die berig – loer gerus daarna! Gewoonlik ondersoek Kwaaikofski nie sake wat iets met honde te doen het nie – dit is vir beginners. As die stad se ander speurders moet uitvind hy loop agter ’n vermiste hond aan, skaam hy hom morsdood! Maar hierdie keer is dit ’n uitsondering – Masker Mike se reusehond, Wotan, is net so geheimsinnig en buitengewoon soos sy eienaar. Maar wie beskuldig vir Wotan van allerlei wandade? Is dit net ’n manier om van hom ontslae te raak, of probeer iemand vir Masker Mike bykom? Speurder Kwaaikofski stel ondersoek in. Die intriges van die stories in hierdie reeks is eenvoudig, maar uiters vermaaklik en die humoristiese illustrasies sal sorg dat kinders dol sal wees oor hierdie koddige, maar brawe klein speurder se avonture! Vermaaklike inhoud, met eenvoudige woordeskat, perfek vir beginnerlesers tussen 6 en 10 jaar oud. Humoristies, avontuurlik en pret, van begin tot einde! ‘n Resensie in Rapport oor die Speurder Kwaaikofski-reeks het nuwe belangstelling in hierdie boeke geprikkel. Klik hier om die resensie te lees. Oor die outeur: Jürgen Banscherus is gebore in 1949 en het gewerk as ’n joernalis, ’n uitgewer en ’n onderwyser, voordat hy homself as vryskutskrywer gevestig het in 1989. Intussen het hy bekend geword as een van Duitsland se mees geliefde skrywers vir kinders en jongmense. Sy boeke is al met vele toekennings bekroon en is reeds in meer as 12 tale vertaal. Uitgewer: Human & Rousseau Prys: R84-95* * Prys onderhewig aan verandering